 Katika mchuano huo, washambuliaji Amisi Tambwe wa Yanga na Hamisi Kiiza wa Simba ndio wanaochuana zaidi, wakifuatiwa na Donald Ngoma wa Yanga na wengine.Mmachinga anayeshikilia rekodi ya upachikaji mabao katika Ligi Kuu, akifunga mabao 25 katika msimu mmoja wa mwaka 1995, alisema; “Kiiza ndiye anaongoza na tayari amefunga mabao 18, lakini anafuatiwa kwa karibu na Amis Tambwe ambaye ana mabao 17, ushindani ni mkali sana kwa kweli na hii inanipa shauku ya kuona mwisho wao.“Rekodi zipo kwa ajili ya kuvunjwa, wanaweza kuvunja rekodi yangu ingawa sio jambo rahisi kutokea, nilifunga mabao hayo wakati ligi ikiwa na ushindani kweli kweli na zaidi mabao yangu yaliifanya Yanga kuwa bingwa na hilo ndilo la muhimu.”Mwaka mmoja kabla ya kuweka rekodi hiyo, yaani mwaka 1994 akiwa ndiyo kwanza anaichezea Yanga msimu wa pili akitokea Bandari Mtwara iliyomnyofoa kutoka Kurugenzi ya Newala, pia alikuwa mfungaji bora, akiwa na mabao 16 akimzidi mawili Said Mwamba `Kizota’ aliyekuwa na mabao 14.